Visit Site
Recommended byColombia
నిన్న ప్రకటించిన నంది అవార్డుల్లో మహిళా ప్రాధాన్యత ఉన్న చారిత్రాత్మక చిత్రం &lsquo;రుద్రమదేవి&rsquo;కి నంది అవార్డ్ వచ్చే అర్హత లేదా అంటూ ట్విట్టర్ వేదికగా ప్రశ్నల వర్షం కురిపించారు..
&lsquo;ప్రశ్నించడం తప్పా..? అంటూ.. గతంలో &lsquo;రుద్రమదేవి&rsquo;కి వినోదపు పన్ను మినహాయింపు విషయంలో ప్రభుత్వాన్ని ప్రశ్నించానని.. శాతకర్ణి సినిమాకు వినోదపు పన్ను ఇచ్చినప్పడు రుద్రమదేవికి ఎందుకు ఇవ్వరని అడిగినందుకే మూడేళ్ల పాటు అవార్డులకు అనర్హులుగా ప్రకటించడం దారుణం అన్నారు.
అసలు మనం ఏదేశంలో ఉన్నాం..? స్వతంత్ర భారతంలోనేనా? మహిళా సాధికారతని చాటి చెప్తూ తీసిన &lsquo;రుద్రమదేవి&rsquo; ఎందుకు మూడు ఉత్తమ చిత్రాల్లో ఏదో ఒకదానికి ఎంపిక కాలేకపోయింది? కనీసం జ్యూరీ గుర్తింపుకి కూడా నోచుకోలేకపోయిందా? లేక మరిచిపోయిన చరిత్రను వీడెవరో వెతికి సినిమా తీసి గుర్తు చేశాడు. మళ్లీ ఇప్పుడు అవార్డులు ఇచ్చి గుర్తు చేయడం ఎందుకనుకున్నారా? లేక ఇలాంటి చిత్రాన్ని ప్రోత్సహిస్తే.. సమాజానికి తప్పుడు సంకేతాలు వెళతాయని భావించారా? అదే నిజమైతే &lsquo;రుద్రమదేవి&rsquo;లాంటి చిత్రాన్ని నిర్మించినందుకు నన్ను క్షమించండి&rsquo; అంటూ నంది అవార్డ్స్ పట్ల గుణశేఖర్ ఆవేదన వ్యక్తం చేశారు.